Solidariteit wil “DStv se sensuur” omseil‘n Skermskoot uit Solidariteit se vorige advertensie wat ook deur DStv verbied is. Solidariteit sê die advertensie, waarin vakbond-lidmaatskap bemark word, sou op kykNET uitgesaai word. Volgens Johan Kruger, adjunkhoofsekretaris van Solidariteit, is dit die tweede keer dat DStv weier om ’n televisie-advertensie van Solidariteit uit te saai. “Ons reken DStv se besluit kom werklik op onbillike sensuur neer. Die publiek sal egter Donderdag om 12:00, wanneer die gesensureerde advertensie amptelik op ons Facebook-blad vrygestel word, self ’n mening daaroor kan vorm,” sê Kruger. Solidariteit sê hy sal as deel van die veldtog sy duisende lede en ondersteuners vra om die advertensie op soveel as moontlik sosialemedia-platforms te deel. “As DStv nie ons advertensie wil uitsaai nie, sal ons ander maniere vind om die advertensie aan die publiek te versprei,” verduidelik Kruger. Lees ook: Eksklusiewe video: Hier is die advertensie wat jy nie mag sien nie Solidariteit begin met regsaksie teen DStv oor advertensie ‘Die advertensie wat DStv nie wil hê jy moet sien nie’